### 4.     Beslutning om Miljøtilsynskampagner 2019

**Åbent**

Sagsnr.: 326-2019-2859        J.nr.: 09.00.00           Dokumentnr.:
326-2019-30850

**Sagstype**

Beslutning.

**Resume og sagens baggrund**

Kalundborg Kommune skal i 2019 gennemføre to miljøtilsynskampagner
rettet mod landbrug og virksomheder. På landbrugsområdet deltager Kalundborg
Kommune i en fælles tilsynskampagne i samarbejde med de øvrige kommuner i
Region Sjælland. Teknik- og Miljøudvalget skal tage beslutning om hvilken
kampagne, der skal gennemføres på virksomhedsområdet i 2019.

**Indstillinger**

Plan, Byg og Miljøchefen indstiller, at Kalundborg Kommune i
2019 gennemfører en tilsynskampagne målrettet tilsynspligtige autoværksteder
(forslag 1).

**Behandling**

Teknik- og Miljøudvalget.

**Sagsfremstilling**

Ifølge bekendtgørelsen om miljøtilsyn skal kommunen hvert år
gennemføre to miljøtilsynskampagner.

I 2019 planlægger administrationen at gennemføre en kampagne
som er målrettet virksomheder og en kampagne som er målrettet landbrug.

Sofie Brandt

På virksomhedsområdet har administrationen udarbejdet to
forslag til tilsynskampagner. Den ene omhandler tilsynspligtige autoværksteder
og den anden er en generel oplysningskampagne om miljøtilsynsregler.

*Forslag 1. Tilsynspligtige autoværksteder*

Autoværksteder har pligt til at anmelde sig til kommunen,
når de etablerer sig.

Erfaringer fra andre kommuner viser, at der er
autoværksteder, som ikke får anmeldt deres etablering til kommunen og derfor ikke
får et regelmæssigt miljøtilsyn. Formålet med tilsynskampagnen er at afdække
omfanget af ikke-anmeldte autoværksteder i Kalundborg Kommune.

På baggrund af et udtræk fra CVR-registret
(virksomhedsregister) vil miljøafdelingen rette henvendelse til de eventuelt
ikke-anmeldte autoværksteder. Hvis der er ikke-anmeldte autoværksteder i
Kalundborg Kommune, vil miljøafdelingen i samarbejde med Planafdelingen
udarbejde en plan for lovliggørelse af disse. Som en del af planen vil miljøafdelingen
foretage miljøtilsyn med et antal af de eventuelle ikke-anmeldte autoværksteder
med henblik på at foretage anmeldelsen ude på værkstedet.

Målet med kampagnen er at sikre, at der bliver foretaget
regelmæssigt miljøtilsyn hos alle autoværksteder i Kalundborg Kommune, og at
disse overholder miljøreglerne.

*Forslag 2. Oplysningskampagne til virksomhederne i
Kalundborg Kommune: Få tjek på miljøtilsynsreglerne*

Mange – især nyere virksomheder – er usikre på, hvad et
miljøtilsyn indebærer. Miljøafdelingen udarbejder en kampagne med en kortfattet
orientering om reglerne for miljøtilsyn, og hvad de betyder for virksomhederne.
Kalundborg Kommune udsender orienteringen til samtlige tilsynspligtige
virksomheder i kommunen.

Orienteringen vil omhandle følgende emner:

·
Hvad
er formålet med miljøtilsyn

·
Hvor
ofte får din virksomhed miljøtilsyn

·
Hvad
tjekker kommunen ved miljøtilsynet

·
Hvor
offentliggøres tilsynsoplysningerne

·
Hvad
koster et miljøtilsyn

·
Aktuelle
miljøtips

Det er administrationens vurdering, at forslag 1 vil have
den største effekt i forhold til tilsynsarbejdet, bl.a. fordi det giver
mulighed for at få kontakt med de autoværksteder, der ikke har været
opmærksomme på anmeldepligten. Forslag 2 retter sig primært mod virksomheder
der i forvejen er kontakt med og er en del af den information, vejledning og
dialog der i forvejen er med virksomhederne, f.eks. i forbindelse med
etablering og udvidelser, men også i forbindelse med tilsynene.

Anette Lassen

På landbrugsområdet er det planen, at Kalundborg Kommune
deltager i en fælles tilsynskampagne i samarbejde med de øvrige kommuner i
Region Sjælland. Det er endnu ikke besluttet, hvad kampagnen kommer til at omhandle.

**Økonomiske konsekvenser**

Der er ingen økonomiske konsekvenser.